Valg af udbudsform for nyt plejecenter i Hammel 
Sagsfremstilling 
117.                Valg af udbudsform for nyt plejecenter i Hammel - Åbent 
  
  
SAGENS INDHOLD 
Teknik- og Miljøudvalget skal i denne sag tage stilling til udbudsform for nyt plejecenter i [adresse] i Hammel. 
  
Byrådet har 28. april 2015 vedtaget, at Favrskov Kommune som hovedregel skal udbyde større byggeopgaver i 
fagentreprise. Teknik- og Miljøudvalget kan dog efter indstilling fra forvaltningen på baggrund af en konkret vurdering 
af den enkelte sag vælge en anden entrepriseform.  
  
Byrådet har 22. september 2015 behandlet plejebolighandleplanen og sendt den i høring. Eric Olsen er 
den overordnede ramme for den videre planlægning og udbygning af plejeboliger i [adresse]. 
  
Byrådet har i budget 2016-19 optaget et rådighedsbeløb til opførelse af et nyt plejecenter i Hammel som erstatning 
for plejecentrene Skaghøj og [adresse]. Det nye plejecenter vil indeholde 60 plejeboliger, 18 korttidspladser samt 3 
akutpladser.  
  
Rådgivningsvirksomheden Otto Frederiksen har udarbejdet et notat, der beskriver forskellige udbudsformer. Otto Frederiksen 
anbefaler, at det nye plejecenter udbydes i totalentreprise på baggrund af et detaljeret byggeprogram. Otto Frederiksen 
påpeger, at totalentrepriseformen giver en høj grad af budgetsikkerhed, idet der aftales en fast pris med 
totalentreprenøren. Bascons notat er vedlagt. 
  
Teknik- og Miljøudvalget, Social- og Sundhedsudvalget, Økonomiudvalget og Byrådet forventes i januar 2016 at 
skulle behandle en sag vedrørende tids- og procesplan for nyt plejecenter, frigivelse af anlægsbevilling samt 
nedsættelse af byggeprogramudvalg. 
  
VURDERING 
Teknik og Kultur foreslår, at Sandra Holm anbefalinger følges og at byggeriet af plejecentret udbydes som totalentreprise 
i ”omvendt licitation”. Når der anvendes ”omvendt licitation”, konkurreres der om det bedste projekt til den udbudte 
pris. De bydende er i denne udbudsform bekendt med budgetrammen, hvilket giver en høj grad af budgetsikkerhed. 
Samtidig konkurrerer de bydende om at få opfyldt flest mulige af bygherrens ønsker til byggeriet. 
  
Teknik og Kulturs anbefaling vedrørende udbudsform er begrundet i byggesummens størrelse og ønsket om højst 
 
Teknik- og 
Miljøudvalget 
30. november 2015 
Sagsnr. 710-2009-
40772 
Dok.nr. 710-2015-
267751 
Sagsbehandler 
DPRSK 
  
Tidl. politisk behandling 
BY, 28.04.15, pkt. 58 
Forventet sagsgang 
TM-U 
Lovgrundlag 
  
mulig budgetsikkerhed. Herudover vil der være én udbudsrunde i stedet for to, hvilket betyder en ca. 3 måneder 
kortere proces. Endelig vil der ofte være en kortere byggeperiode. 
  
En totalentreprenør har sjældent alle håndværkerdiscipliner i eget hus og skal derfor tilknytte en række 
underentreprenører til el, VVS, ventilation, gulv, tagdækning m.fl. Lokale entreprenører, der har fordel af 
lokalkendskabet til både bygherre og projekt og har lave transportomkostninger, vil ofte være konkurrencedygtige, 
hvad angår disse underentrepriser. 
  
ØKONOMI 
Totalentreprise adskiller sig fra andre entrepriseformer ved, at prisen ligger fast, når totalentrepriseaftalen indgås, 
og inden detailprojekteringen gennemføres. 
  
Det samlede beløb for projektet udgør 133,890 mio. kr. Beløbet finansieres via lån, beboerindskud, 
servicearealtilskud og grundsalg. Dermed udgør den kommunale nettoudgift 32,253 mio. kr. 
  
Entreprisesummen, dvs. beløb afsat til håndværkerudgifter, udgør 72,005 mio. kr. for boligarealerne og 26,676 mio. 
kr. for servicearealer og korttidspladser. 
  
Udgifterne til nyt plejecenter skal ses i sammenhæng med realiseringen af Dommerparken i Hammel.  
  
I Budget 2015 (Blok A-103) er der afsat et rådighedsbeløb 4,5 mio. kr. til ”Udvikling af Dommerparken i Hammel” og 
budgetteret med indtægter fra statsrefusion på 1 mio. kr. De budgetterede nettoudgifter er dermed på 3,5 mio. kr.  
  
I Budget 2016 (Blok A-103) er der afsat et yderligere rådighedsbeløb på 2,1 mio. kr. til ”Nedrivning og forberedende 
arbejde i Dommerparken i Hammel”. Her er der budgetteret med indtægter fra statsrefusion på 1 mio. kr. Den 
budgetterede nettoudgift er dermed 1,1 mio. kr. 
  
INDDRAGELSE 
Byrådet har på et temamøde 24. juni 2015 drøftet plejebolighandleplanen herunder nyt plejecenter i Hammel. 
  
INDSTILLING 
Direktøren for Teknik og Kultur indstiller til Teknik- og Miljøudvalget: 
  
1. At det nye plejecenter udbydes som totalentreprise i omvendt licitation. 
  
BESLUTNING 
  
Bilag 
  
  
  
  
Teknik- og Miljøudvalget, 30. november 2015: 
Fraværende: Ingen 
  
Godkendt. 
  
Steen Jakobsen kunne ikke tiltræde beslutningen. 
  
Teknik- og Miljøudvalget indstiller til Økonomiudvalget, at der tages stilling til eventuel fastsættelse af honorar til 
ikke vindende prækvalificerede tilbudsgivere. 
Notat vedr. udbudsformer -Bascon 
710-2015-332827 
  
  
